**S.01.O.002 SĂNĂTATEA MINTALĂ GLOBALĂ ȘI ORGANIZAREA SERVICIILOR DE SĂNĂTATE MINTALĂ**

|  |  |
| --- | --- |
| Denumirea disciplinei | **Sănătatea mintală globală și organizarea serviciilor de sănătate mintală** |
| Tipul | Disciplină obligatorie |
| Anul de studii | I, sem I |
| Componenta | de specialitate |
| Titularul de curs | **Nacu Anatol,** dr. hab. șt. med., prof. univ. |
| Locația | Catedra sănătate mintală, psihologie medicală și psihoterapie.  mun.Chișinău, bd.Ștefan cel Mare și Sfînt, 194-B, MD-2004  Spitalul clinic de psihiatrie, str.Costiujeni 3. |
| Condiționări și exigențe prealabile de: | Pentru însușirea eficientă și realizarea cu succes a activităților masteranzi trebuie să: cunoască limba de predare; să posede cunoștințe în domeniul medicinii, psihologiei, sănătății publice și epidemiologiei clinice. |
| Să posede competențe digitale (utilizarea internetului, procesarea documentelor, tabelelor electronice și prezentărilor); abilitatea de comunicare și lucru în echipă; calități–comprehensiune, toleranță, autonomie. |
| Misiunea disciplinei | De a oferi masteranzilor cunoștințe privind conceptul sănătății mintale globale și pilonii de bază – recunoașterea sănătății mintale ca un bun public global, care necesită acțiuni și intervenții dincolo de sectorul sănătății; abordări dimensionale care conceptualizează sănătatea mintală ca un continuum de la bunăstare la boală, permițând un accent egal pe prevenirea și tratamentul tulburărilor mintale alături de promovarea și menținerea sănătății mintale, precum și dezvoltarea abilităților de înțelegere a aspectelor precum: organizarea serviciilor pentru sănătatea mintală, tendințele reformei globale și implicațiile pentru sănătatea mintală, tratamentul și îngrijirile persoanelor cu probleme de sănătate mintală, finanțarea serviciilor de sănătate mintală, drepturile omului un principiu central al acțiunii globale în domeniul sănătății mintale și subliniază rolul critic pe care trebuie să îl joace persoanele cu experiență trăită în afecțiunile de sănătate mintală în modelarea prevenirii și îngrijirii. Înțelegerea asupra sănătății mintale și capacitatea masterandului de a interveni se află la intersecția mai multor surse de cunoaștere. |
| Tematica prezentată | Sănătatea mintală globală – perspectiva internațională.  Politici guvernamentale care influențează sănătatea mintală.  Implementarea politicii, a planurilor și a programelor în sănătate mintală.  Conceptul de advocacy, dezvoltarea și importanța în domeniul sănătății mintale.  Pașii pentru obținerea finanțării sănătății mintale. Bariere și soluții.  Îmbunătățirea accesului la medicamente psihotrope. Promovarea utilizării celor mai indicate medicamente psihotrope.  Organizarea serviciilor de sănătate mintală la nivel mondial: context istoric și actual. Probleme cheie în organizarea serviciilor de sănătate mintală.  Servicii instituționale în spitalele de psihiatrie. Servicii de sănătate mintală integrate în sistemul general de sănătate.  Servicii comunitare de sănătate mintală. Centrul Comunitar de Sănătate Mintală (CCSM) ca și structură principală în psihiatria comunitară. Organizarea și funcționarea centrului de zi. Colaborare intersectorială.  Organizarea și funcționarea centrelor de plasament temporar, asistența la domiciliu și a serviciului de locuințe protejate. Organizarea serviciilor în perioade de crize umanitare. |
| Finalități de studiu | să cunoască structura sistemului de sănătate mintală, organizarea și funcționarea serviciilor de sănătate mintală;  să cunoască politici pentru sănătatea mintală, planuri și programe pentru implementare;  să cunoască și aplice cadrul legal pentru sănătatea mintală și drepturile omului în activitatea profesională;  să implementeze planificarea și bugetare pentru livrarea serviciilor pentru sănătate mintală;  să fie capabil să implementeze cunoștințele acumulate în activitatea de cercetare și profesională;  să fie competent să îmbunătățească calitatea serviciilor pentru sănătate mintală. |
| Manopere practice achiziționate | Pregătirea unui plan strategic de dezvoltare în sănătatea mintală privind accesibilitate la remedii medicamentoase utilizate în tulburări de sănătate mintală;  Dezvoltarea unei strategii privind creșterea serviciilor de sănătate mintală integrate în sistemul general de sănătate;  Abilitatea de a integra cunoștințele în domeniile disciplinelor fundamentale, preclinice și celor clinice. |
| Forma de evaluare | Examen verbal |